Návrh odporúčaní vyplývajúcich zo záverov Európskej rady z 19. – 20. marca 2009
	
Návrh odporúčaní vyplývajúcich zo záverov Európskej rady z 19. – 20. marca 2009 sa týka najmä hospodárskej, finančnej a sociálnej situácie, energetiky a  klimatických zmien a Európskej susedskej politiky (Východného partnerstva).
	
Bod záverov ER č. 	Oblasť	Návrh odporúčania

	Rezort	Termín plnenia	
1 – 23	Hospodárska, finančná a sociálna situácia	Analyzovať a pripraviť stanovisko k návrhom Komisie na posilnenie regulácie finančného sektora a dohľadu nad ním z pohľadu dopadov na postavenie národného dohľadu a možných dopadov na slovenský finančný trh	MF SR
	31. 05. 2009	
		Monitorovať národné opatrenia na oživenie hospodárstva a vypracovať správu pre ER	MH SR, MF SR
	31. 05. 2009	
		Dôsledne pokračovať v realizácii opatrení obsiahnutých v Národnom programe reforiem s dôrazom na aktuálne odporúčania Európskej rady (v prílohe 3)	ÚV SR, MF SR
(koordinátori LS)	31. 03. 2010	
		Na národnej úrovni prediskutovať priority SR vo vzťahu k podobe Lisabonskej stratégie po roku 2010 a presadzovať ich v rámci stretnutí národných lisabonských koordinátorov	ÚV SR, MF SR
(koordinátori LS)	31. 03. 2010	
		Aktívne sa podieľať na uplatňovaní politík trhu práce s cieľom zabrániť stratám pracovných miest a stimulovať zamestnanosť prostredníctvom podpory získavania nových zručností potrebných pre nové pracovné miesta	MPSVR SR	31. 12. 2009	
		Venovať osobitnú pozornosť najohrozenejším skupinám obyvateľstva ako i novým rizikám sociálneho vylúčenia 	MPSVR SR	31. 12. 2009	
		Venovať pozornosť výsledkom summitu o zamestnanosti, ktorý sa uskutoční v máji 2009 	MPSVR SR	31. 05. 2009	
		Vykonávať aktualizované integrované odporúčania politiky zamestnanosti	MPSVR SR	31. 12. 2009	
		Podieľať sa spolu s ostatným členskými štátmi na príprave návrhov týkajúcich sa Lisabonskej stratégie po roku 2010, ktoré Komisia predloží v druhej polovici roka 2009 	MF SR, ÚV SR, MPSVR SR, MH SR	31. 12. 2009	
		Vykonávať dohodnuté opatrenia na podporu reálnej ekonomiky a zamestnanosti, zároveň ich monitorovať a vyhodnocovať a podať správu Komisii o prijatých opatreniach a ich dopadoch	MF SR, ÚV SR, MPSVR SR, MH SR	30. 06. 2009	
		Prijať konkrétne opatrenia na podporu partnerstva medzi podnikmi, výskumom, vzdelávaním a odbornou prípravou	MŠ SR	31. 12. 2009	
24 - 28	Energetika a klimatické zmeny	Zabezpečiť koordináciu rokovaní o príprave návrhu projektu prepojenia plynárenských sietí Slovenskej republiky a Maďarskej republiky (Veľký Krtíš - Vecsés) definovaného v zozname energetických projektov v prílohe Návrhu nariadenia, ktorým sa ustanovuje program na podporu obnovy hospodárstva udelením finančnej pomoci Spoločenstva na projekty v oblasti energetiky s cieľom ich predloženia Európskej komisii v rámci výzvy na predkladanie týchto projektov v súlade s prezentovaným harmonogramom do konca mája 2009	MH SR 	30. 06. 2009	
		Zabezpečiť koordináciu rokovaní o príprave návrhu projektu prepojenia plynárenských sietí Slovenskej republiky a Poľska definovaného v zozname energetických projektov v prílohe Návrhu nariadenia, ktorým sa ustanovuje program na podporu obnovy hospodárstva udelením finančnej pomoci Spoločenstva na projekty v oblasti energetiky s cieľom ich predloženia Európskej komisii v rámci výzvy na predkladanie týchto projektov v súlade s prezentovaným harmonogramom  do konca mája 2009	MH SR 	30. 06. 2009	
		Zabezpečiť koordináciu rokovaní o príprave návrhu projektu zabezpečenia reverzného toku medzi plynárenskými sieťami Slovenskej republiky a Rakúska v rámci položky reverzných tokov v zozname energetických projektov v prílohe Návrhu nariadenia, ktorým sa ustanovuje program na podporu obnovy hospodárstva udelením finančnej pomoci Spoločenstva na projekty v oblasti energetiky  s cieľom ich predloženia Európskej komisii v rámci výzvy na predkladanie týchto projektov v súlade s prezentovaným harmonogramom  do konca mája 2009	MH SR 	30. 06. 2009	
		Zabezpečiť koordináciu rokovaní o príprave návrhu projektu zabezpečenia reverzného toku medzi plynárenskými sieťami Slovenskej republiky a Českej republiky v rámci položky reverzných tokov v zozname energetických projektov v prílohe Návrhu nariadenia, ktorým sa ustanovuje program na podporu obnovy hospodárstva udelením finančnej pomoci Spoločenstva na projekty v oblasti energetiky  s cieľom ich predloženia Európskej komisii v rámci výzvy na predkladanie týchto projektov v súlade s prezentovaným harmonogramom  do konca mája 2009	MH SR	30. 06. 2009	
		Definovať spôsob účasti SR na realizácii projektu Nabucco 	MH SR	30. 06. 2009	
		Spolupracovať s Európskou komisiou na príprave opatrení potrebných na realizáciu pre SR relevantných oblastí uvedených v druhom strategickom prieskume energetiky	MH SR	31. 12. 2009	
		Aktívne presadzovať záujmy SR pri príprave legislatívnych návrhov v oblasti bezpečnosti dodávok plynu a energetickej efektívnosti	MH SR 	31. 12. 2009	
		Aktívna účasť na vypracovaní a presadzovaní stanovísk SR k podobe budúcej globálnej klimatickej dohody po r. 2012 v rámci rokovaní Rady EÚ, vo formáciách EK a v skupinách/podskupinách Rámcového dohovoru OSN o zmene klímy (UNFCCC)	MŽP SR, MF SR	31. 12. 2009	
29 – 32	Európska susedská politika	V spolupráci s názorovo blízkymi členskými štátmi presadzovať efektívnu a praktickú implementáciu Východného partnerstva. Zvláštne zameranie klásť na tematické platformy v kľúčových sektoroch ako energetická bezpečnosť, hospodárska integrácia a zblíženie s politikami EÚ	MZV SR	30. 06. 2009